Et sadeltjek starter med, at hest, sadel og rytter vurderes ud fra en helhed. Hesten måles op ved hvert sadeltjek, og jeg fører dens mål over i en journal – en såkaldt template – så vi sammen kan følge dens udvikling over tid. Det er både lærerigt og sjovt at se, hvordan hestens udvikler sig i sadellejet. HVis du ikke har oplevet det før, vil du blive overrasket over, hvor hurtigt din hest kan ændre muskulatur og facon i sadellejet. Få et uvildigt tjek af ny sadel eller ny hest Har du købt ny eller brugt sadel, eller har du fået ny hest, er det altid en god idé at få et uvildigt tjek af sadlen og hesten – samt få en uddannet sadelmagers hjælp til at få lavet de eventuelle tilpasninger, der måtte være nødvendigt. Du kan også købe en ny sadel af mig. Men kun, hvis den er den rigtige for både dig og din hest. Jeg fortæller dig om dine muligheder, men beslutningen vil altid være din egen. For mig handler det altid om, at vi sammen finder en løsning der kan tilgodese hestens velbefindende og ikke om at sælge en sadel til dig for enhver pris.